सीमा पर सबसे ज्यादा प्रभावी और तीव्रता से जिप्सी के जरिये विहकल गश्त होती है। इस गश्त में एक जिप्सी में बीएसएफ के ड्राइवर समेत छह जवान हथियारों के साथ सीमा के पर चौकस रहते हैं। अत्याधुनिक बेरेटा गन्स के साथ चौकसी करते देख हर भारतीय यह गर्व के साथ कह सकता है कि सीमा पर हर वक़्त तैनात सीमा सुरक्षा बल किसी भी सूरत में भारत की सरहद में पाकिस्तान की नापाक कदमताल नहीं होने देगा। भारतीय जवानों की इसी जिन्दादिली के कारण हम सुरक्षित हैं, हमारा देश सुरक्षित है और इसी कारण पड़ोसी की नज़रें कभी हमारे मुल्क की सरहद के पार आने से पहले कई बार अपने हश्र के बारे में सोचती हैं।